Brixellum

Brixellum (lat., myös Brixillum; , ) oli antiikin aikainen kaupunki Gallia cisalpinassa Italiassa. Se on kehittynyt nykyiseksi Brescellon kaupungiksi ja sijaitsi sen paikalla. 

 Maantiede 

Brixellumin kaupunki sijaitsi Gallia cisalpinassa eli Alppien eteläpuolisessa Galliassa Padus (nyk. Po) -joen etelärannalla, 12 roomalaista mailia eli noin 18 kilometriä koilliseen Parmasta ja 16 mailia eli noin 24 kilometriä luoteeseen Regium Lepidumista. Augustuksen tekemässä Italian aluejaossa se kuului Regio VIII Aemiliaan. Itinerariumit sijoittavat Brixellumin tielle, joka johti Cremonasta Regiumiin, ja tie lienee ylittänyt Paduksen tässä kohdassa. Ilmoitettu matka 40 mailia Regiumiin on kuitenkin selvästi virheellinen.Itinerarium Antonini Augusti s. 283.

pienoiskuva|vasen|Brixellumista löydettyä esineistöä.
 Historia 

Plinius vanhempi kutsuu Brixellumia coloniaksi eli sotilassiirtokunnaksi,Plinius vanhempi: Naturalis historia 3.15. s. 20. mutta emme tiedä, milloin se sellaiseksi perustettiin, eikä mikään muu antiikin lähde anna sille tällaista asemaa. Joka tapauksessa Brixellum vaikuttaa olleen yksi seutunsa tärkeimmistä kaupungeista.Klaudios Ptolemaios: Geografia 3.1.45; Plinius vanhempi: Naturalis historia 7.49 s. 50. Kaupungin asukkaasta käytettiin etnonyymiä Brixillanus.

Kaupunki tunnetaan erityisesti siitä, että keisari Otho vetäytyi sinne jättäessään armeijansa ennen vuoden 69 Bedriacumin taistelua ja teki siellä itsemurhan saatuaan tiedon joukkojensa tappiosta Vitelliuksen legaatteja vastaan.Tacitus: Taistelu keisarivallasta (Historiae) 2.33, 39, 51, 54; Plutarkhos: Otho 10, 15–17; Suetonius: Rooman keisarien elämäkertoja, Otho 9. Hänet haudattiin samalle paikalle, ja Plutarkhos kertoo nähneensä hänen muistomerkkinsä siellä.Tacitus: Taistelu keisarivallasta (Historiae) 49; Plutarkhos: Otho 18. Paikan valinta tuossa tilanteessa viittaa siihen, että kyseessä oli linnoitettu paikka; ja vielä paljon myöhemmin se esiintyy vahvana linnakkeena bysanttilaisella ja langobardikuninkaiden aikana.Paulus Diaconus: Langobardien historia (Historia Langobardorum) 3.17, 4.29.

Kaupungista ei ole muita historiallisia mainintoja, mutta eräs piirtokirjoitus todistaa sen olleen municipium keisari Julianuksen aikana, ja Sidonius Apollinaris mainitsee sen huomionarvoisena kaupunkina matkakuvauksessaan Roomaan.Sidonius Apollinaris: Kirjeet (Epistulae) 1.5; von Orelli, Johann Kaspar: Inscriptionum Latinarum selectarum 37, 34.

 Lähteet 

 Aiheesta muualla 

Luokka:Reggio Emilian maakunta
Luokka:Regio VIII Aemilian kaupungit